
Grozījumi Kredītiestāžu un ieguldījumu brokeru sabiedrību darbības atjaunošanas un noregulējuma likumā
Izdarīt Kredītiestāžu un ieguldījumu brokeru sabiedrību darbības atjaunošanas un noregulējuma likumā (Latvijas Vēstnesis, 2015, 127. nr.; 2017, 47. nr.; 2019, 52. nr.; 2021, 193., 200. nr.; 2022, 94. nr.; 2024, 89. nr.; 2025, 52., 188. nr.) šādus grozījumus:
1. 1. panta pirmajā daļā:
papildināt ar 3.1 un 3.2 punktu šādā redakcijā:
"31) apdrošināšanas noregulējuma iestāde – noregulējuma iestāde, kas pilnvarota dalībvalstī piemērot noregulējuma instrumentus un īstenot noregulējuma tiesības apdrošināšanas un pārapdrošināšanas jomā; 
32) apdrošināšanas uzraudzības iestāde – dalībvalsts vai ārvalsts iestāde, kurai saskaņā ar likumu ir piešķirtas tiesības veikt dalībvalsts apdrošinātāja vai dalībvalsts pārapdrošinātāja vai ārvalsts apdrošinātāja vai ārvalsts pārapdrošinātāja uzraudzību;";
papildināt ar 14.1 punktu šādā redakcijā:
"141) finanšu konglomerāts – finanšu konglomerāts Finanšu konglomerātu likuma izpratnē;".
2. Papildināt 2. pantu ar piekto un sesto daļu šādā redakcijā:
"(5) Piemērojot šajā likumā un Regulā Nr.  2021/23 paredzēto kapitāla instrumentu un atbilstīgo saistību norakstīšanu un konvertēšanu vai īstenojot noregulējuma tiesības, ierobežojumiem, kas attiecas uz finanšu nodrošinājuma līguma izpildi un finanšu ķīlas līguma ietekmi, kā arī izslēdzošā ieskaita vai savstarpējās dzēšanas noteikumiem, nepiemēro Finanšu nodrošinājuma likuma 6., 7., 8. un 9. pantu.
(6) Piemērojot noregulējuma instrumentus un īstenojot noregulējuma tiesības un mehānismus saskaņā ar šo likumu un Regulu Nr. 2021/23, nepiemēro Akciju atpirkšanas likuma 4. panta pirmajā daļā noteikto obligātā piedāvājuma izteikšanas pienākumu, Komerclikumā  un  Finanšu instrumentu tirgus likumā noteiktās prasības akcionāru sapulču sasaukšanai un sapulcē pieņemto lēmumu publiskošanai, kā arī Komerclikuma C daļā noteiktās reorganizācijas prasības."
3. Papildināt 7. panta trešo daļu ar 4. punktu šādā redakcijā:
"4) apdrošināšanas noregulējuma iestādei un apdrošināšanas uzraudzības iestādei, ja grupa kopumā vai jebkura iestāde grupā ir daļa no finanšu konglomerāta."
4. Papildināt 14. pantu ar vienpadsmito daļu šādā redakcijā:
"(11) Ja iestāde, finanšu sabiedrība vai grupa ir daļa no finanšu konglomerāta vai grupa ir finanšu konglomerāts, Latvijas Banka noregulējuma plānus vai grupas noregulējuma plānus nosūta iesaistītajām apdrošināšanas noregulējuma iestādēm un apdrošināšanas uzraudzības iestādēm."
5. Papildināt 103. panta otro daļu ar 7. punktu šādā redakcijā:
"7) apdrošināšanas uzraudzības iestādei un apdrošināšanas noregulējuma iestādei, ja iestāde vai finanšu sabiedrība ir daļa no finanšu konglomerāta."
6. Papildināt 104. panta pirmo daļu ar 9. punktu šādā redakcijā:
"9) apdrošināšanas uzraudzības iestādei un apdrošināšanas noregulējuma iestādei, ja noregulējamā iestāde ir daļa no finanšu konglomerāta."
7. Papildināt 105. panta pirmo daļu ar 10. punktu šādā redakcijā:
"10) apdrošināšanas uzraudzības iestādes un apdrošināšanas noregulējuma iestādes."
8. Papildināt 107. panta trešo daļu ar 10. punktu šādā redakcijā:
"10) iesaistītās apdrošināšanas noregulējuma iestādes kā novērotāji, ja iestāde, finanšu sabiedrība vai grupa ir daļa no finanšu konglomerāta vai grupa ir finanšu konglomerāts, ar nosacījumu, ka grupas līmeņa noregulējuma iestāde ir atzinusi, ka iesaistītajām apdrošināšanas noregulējuma iestādēm piemēro informācijas neizpaušanas prasības, kas ir līdzvērtīgas šā likuma 109. panta prasībām."
9. Papildināt informatīvo atsauci uz Eiropas Savienības direktīvām ar 8. punktu šādā redakcijā:
"8) Eiropas Parlamenta un Padomes 2024. gada 27. novembra direktīvas (ES) 2025/1, ar ko izveido apdrošināšanas un pārapdrošināšanas sabiedrību atveseļošanas un noregulējuma režīmu un groza direktīvas 2002/47/EK, 2004/25/EK, 2007/36/EK, 2014/59/ES un (ES) 2017/1132 un regulas (ES) Nr. 1094/2010, (ES) Nr. 648/2012, (ES) Nr. 806/2014 un (ES) 2017/1129."
Likums stājas spēkā 2027. gada 30. janvārī.

